DECIZIA COMISIEI
din 7 martie 2007
de modificare a Deciziei 2005/51/CE privind perioada în care pământul contaminat cu pesticide sau cu poluanți organici persistenți poate fi introdus pe teritoriul Comunității în scopul decontaminării
[notificată cu numărul C(2007) 663]
(2007/156/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 15 alineatul (1),
întrucât:
(1)
Prin derogare de la dispozițiile Directivei 2000/29/CE, Decizia 2005/51/CE a Comisiei din 21 ianuarie 2005 de autorizare a statelor membre de a acorda temporar derogări de la anumite dispoziții ale Directivei 2000/29/CE a Consiliului în ceea ce privește importul de pământ contaminat cu pesticide sau cu poluanți organici persistenți în scopul decontaminării (2) autorizează, pentru o perioadă limitată, statele membre participante la programul de prevenire și de eliminare a pesticidelor perimate și nedorite al Organizației Națiunilor Unite pentru Alimentație și Agricultură (FAO) să introducă pământ contaminat cu astfel de pesticide pe teritoriul Comunității pentru tratare în incineratoare speciale pentru deșeuri periculoase.
(2)
Datorită faptului că punerea în aplicare a programului a fost amânată, perioada în care pământul contaminat poate fi importat ca urmare a autorizației acordate prin Decizia 2005/51/CE este extinsă.
(3)
Prin urmare, Decizia 2005/51/CE este modificată în consecință.
(4)
Măsurile prevăzute în prezenta decizie sunt conforme cu avizul Comitetului permanent fitosanitar,
ADOPTĂ PREZENTA DECIZIE:
Articolul 1
În paragraful al doilea al articolului 1 din Decizia 2005/51/CE, cuvintele „28 februarie 2007” sunt înlocuite cu cuvintele „28 februarie 2009”.
Articolul 2
Prezenta decizie se adresează statelor membre.
Adoptată la Bruxelles, 7 martie 2007.